Document ID: 32007R0386

KOMISIJAS REGULA (EK) Nr. 386/2007
(2007. gada 10. aprīlis),
ar ko groza Regulu (EK) Nr. 990/2006 par pastāvīgo konkursu izsludināšanu dalībvalstu intervences aģentūru pārziņā esošas labības izvešanai
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Bulgārijas un Rumānijas Pievienošanās līgumu, un jo īpaši tā 4. panta 3. punktu,
ņemot vērā Bulgārijas Republikas un Rumānijas Republikas Pievienošanās aktu, un jo īpaši tā 56. pantu,
ņemot vērā Padomes 2003. gada 29. septembra Regulu (EK) Nr. 1784/2003 par labības tirgus kopējo organizāciju (1), un jo īpaši tās 6. pantu,
tā kā:
(1)
Pēc Bulgārijas un Rumānijas pievienošanās Eiropas Savienībai Komisijas Regulas (EK) Nr. 990/2006 (2) 1. panta 2. punkta noteikumi ir zaudējuši nozīmi, jo Bulgārija un Rumānija ir izslēgta no to trešo valstu saraksta, uz kurām izved labību, un šie noteikumi ir jāatceļ.
(2)
Regulas (EK) Nr. 990/2006 III pielikumā ir norādes visās Kopienas valodās. Minētais pielikums jāpapildina, iekļaujot tajā minētās norādes bulgāru, īru, maltiešu un rumāņu valodā.
(3)
Attiecīgi jāgroza Regula (EK) Nr. 990/2006.
(4)
Šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 990/2006 1. panta 2. punktu aizstāj ar šādu punktu:
“2. Mīkstajiem kviešiem un rudziem katram konkursam ir noteikts maksimālais daudzums izvešanai uz trešām valstīm, izņemot Albāniju, bijušo Dienvidslāvijas Republiku Maķedoniju, Bosniju un Hercegovinu, Horvātiju, Lihtenšteinu, Melnkalni, Serbiju (3) un Šveici.
Miežiem katram konkursam ir noteikts maksimālais daudzums izvešanai uz trešām valstīm, izņemot Albāniju, Amerikas Savienotās Valstis, bijušo Dienvidslāvijas Republiku Maķedoniju, Bosniju un Hercegovinu, Horvātiju, Kanādu, Lihtenšteinu, Meksiku, Melnkalni, Serbiju (3) un Šveici.
2. pants
Regulas (EK) Nr. 990/2006 III pielikumu aizstāj ar šīs regulas pielikumu.
3. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 10. aprīlī

Labels: 3
17
18